OzLabs/hebrew-wiki-articles huggingface dataset:
שי-לי הירש

שי-לי הירש (נולדה ב-15 בספטמבר 1988) היא שחקנית ישראלית.

==ביוגרפיה==
נולדה ברעננה וגדלה בבנימינה. לאחר שירותה הצבאי, למדה בסטודיו למשחק של יורם לוינשטיין.

ב-2010 עלתה לשידור סדרת הדרמה של קשת, "חיים אחרים", בה גילמה את דמותה של אמונה חרות.

מאוחר יותר באותה השנה, עלתה לשידור הסדרה "חסמבה דור 3" ששודרה בערוץ HOT3 ובערוץ הילדים, שם גילמה את דמותה של רנן זהבי. הסדרה המשיכה לעונה שנייה בקיץ 2013.

בנוסף, שחקה בהצגה "מהומה רבה על לא דבר" של תיאטרון באר שבע שעלתה ב-2011, שם היא גילמה את הרו. ב-2011 שיחקה בהצגה "אמא שלו" של תיאטרון בית לסין, שם גילמה את ג'סיקה. באותה השנה שיחקה בהצגה "ארץ קליק" של תיאטרון אורנה פורת לילדים ונוער, שם גילמה את גילי. על משחקה בהצגה זו זכתה שי-לי בשחקנית המצטיינת של 2011 מטעם פסטיבל חיפה הבינלאומי להצגות ילדים.

בנוסף, זכתה במקום השני בתחרות מלגות על שם עדי קמרי בשנת 2008.

ב-2016 שיחקה בסרטו הקצר של שחר שמאי "מנוטרל" לצד דניאל ליטמן.

==קישורים חיצוניים==

* צביה בלום, [http://www.nrg.co.il/online/47/ART2/191/277.html אני לחמנייה חמה וטרייה: ריאיון עם שי לי הירש], באתר nrg מעריב, 22 בדצמבר 2010
* 

==הערות שוליים==

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרי תיכון אורט השומרון
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראליות שנולדו ב-1988
קטגוריה:ישראלים שנולדו ב-1988
סארי פלאח

סארי פלאח (בערבית: ساري فلاح; נולד ב-22 בנובמבר 1991) הוא כדורגלן עבר דרוזי-ישראלי המשחק בעמדת הבלם.

== קריירת מועדונים ==
פלאח החל לשחק כדורגל במחלקת הנוער של בני סכנין ובנוער של נבחרת ישראל. לאחר שהרשים במספר טורנירים בינלאומיים, עבר לשחק בקבוצת הנוער של מכבי חיפה.

בנובמבר 2009 ערך פלאח את הופעת הבכורה שלו במדי הבוגרים כשעלה בתור מחליף לוולדימיר דבאלישווילי במסגרת משחק גביע הטוטו נגד הפועל באר שבע. באותה שנה נבחר פלאח לייצג את ישראל במסגרת משחקי המכביה. במדי הנבחרת הצעירה ערך פלאח בסך הכל 16 הופעות.

בשנת 2011, בעקבות חולשת ההגנה החיפאית, תפס פלאח לראשונה מקום בהרכב הראשון והפך לשחקן חשוב במערך של מאמן הקבוצה אלישע לוי, אך בהמשך איבד את מקומו בהרכב ליוריצה בולייאט ואדין צוצאליץ'. בסוף אותה עונה, בה עלה כמחליף לדקות בודדות בהפסד 2–1 להפועל תל אביב בגמר גביע המדינה, היה פלאח נחוש לעזוב את מכבי חיפה, אף על פי שהוא עדיין חתום על חוזה במועדון. הוא נעדר מאימוני הפתיחה ובקיץ 2012 בעצת סוכן השחקנים דודו דהאן חתם על חוזה עם קבוצה רומנית, אף על פי שחיפה לא שחררה אותו. מכבי חיפה הודיעה שתטפל בבעיה גם באפיק המשמעתי וגם באפיק המשפטי ותגיש תלונה בנושא לפיפ"א.

בסופו של דבר הושאל פלאח לבני יהודה תל אביב. בינואר 2013, במשחק נגד בית"ר ירושלים באצטדיון טדי, שבר פלאח את קרסולו. בעקבות הפציעה נעדר מהמגרשים עד תום העונה, ולאחר מכן חזר למכבי חיפה, במדיה שיחק עונה נוספת.

ב-3 בספטמבר 2014 חתם פלאח לשנתיים בהפועל תל אביב. ב-23 בספטמבר ערך את הופעת הבכורה שלו במועדון, בהפסד 1–2 למ.ס. אשדוד באצטדיון בלומפילד, במסגרת רבע גמר גביע הטוטו. את שערו היחיד בהפועל תל אביב כבש ב-2 במאי 2015, בניצחון 2–1 על מכבי נתניה, ובסך הכל ערך במדי הקבוצה 26 הופעות בעונת 2014/2015.

ב-8 בספטמבר 2015 חזר פלאח לבני יהודה, וחתם על חוזה לעונה אחת במועדון. ארבעה ימים לאחר מכן כבש שער בהפסד 1–3 למכבי פתח תקווה, ובסך הכל ערך במדי בני יהודה 19 הופעות ליגה בעונה זו.

ב-17 ביולי 2016 חתם לעונה בקבוצת נעוריו בני סכנין. בעונת 2016/2017 ערך 33 הופעות בליגה, ובסופה האריך את חוזהו במועדון בעונה נוספת. את פתיחת עונת 2017/2018 החמיץ פלאח עקב פציעה, ולאחר מכן ערך 12 הופעות בליגה, אך לאחר מינויו של טל בנין למאמן הקבוצה בינואר 2018 הוא לא שותף יותר במשחקי הקבוצה. בעונת 2018/2019 ערך 26 הופעות בליגת העל, ובסופה ירד עם הקבוצה לליגה הלאומית.

== קריירת נבחרות ==
שיחק בנבחרת הנוער של ישראל, במדיה ערך 16 הופעות וכבש שער אחד.

== חיים אישיים ==
פלאח נולד בכפר הדרוזי, סמיע, שבגליל. בן דודו רש"ט יזן פלאח ששירת במג"ב היה אחד מהנרצחים בפיגוע הירי בחדרה ב-28 במרץ 2022, שבוצע על ידי צמד מחבלים ערבים-ישראלים תומכי דאעש, תושבי העיר אום אל-פחם.

== קישורים חיצוניים ==

* 

==הערות שוליים==

קטגוריה:בלמי כדורגל ישראלים
קטגוריה:כדורגלני מכבי חיפה
קטגוריה:כדורגלני בני יהודה תל אביב
קטגוריה:כדורגלני הפועל תל אביב
קטגוריה:כדורגלני בני סכנין
קטגוריה:כדורגלנים דרוזים ישראלים
קטגוריה:ישראלים שנולדו ב-1991
קטגוריה:כסרא-סמיע
SuperHeavy

SuperHeavy הייתה סופרגרופ מלוס אנג'לס, שהוקמה ב-2011 והתפרקה באותה שנה. בלהקה היו חברים מיק ג'אגר, דייב סטיוארט, ג'וס סטון, א.ר. רהאמן ודמיאן מארלי.

== היסטוריה ==
עד מאי 2011 שמרו חברי ההרכב בסוד את עצם קיום הלהקה..

=== אלבום בכורה ===
הלהקה החלה להקליט את אלבום הבכורה שלה, SuperHeavy, בתחילת 2009 בלוס אנג'לס. הם הקליטו כ-35 שעות של מוזיקה, כאשר חלק מהשירים היו באורך של למעלה משעה, לפני שקוצרו. סינגל הבכורה של הלהקה, Mircale Worker, יצא ב-6 ביולי 2011 וזכה בעיקר לביקורות חיוביות. הקליפ שלו צולם באולפני סרטי פרמאונט ומשתתפים בו כל חברי הסופרגרופ. הסינגל השני, בו שר ג'אגר בסנסקריט, נקרא Satyameva Jayathe (בעברית: האמת לבדה תנצח) והוא למעשה ביצוע מחודש להמנון הלאומי ההודי, יצא ב-9 באוגוסט 2011. בספטמבר 2011 יצא לאור האלבום.

==קישורים חיצוניים==

== הערות שוליים ==

קטגוריה:סופרגרופ
קטגוריה:להקות רוק אמריקאיות
קטגוריה:להקות רגאיי
קטגוריה:להקות פופ אמריקניות
Foster the People

חברי ההרכב "Foster The People"
Foster the People הוא הרכב אינדי פופ אמריקני שנוסד בשנת 2009 בלוס אנג'לס, קליפורניה.

הלהקה ידועה בעיקר בזכות השיר "Pumped Up Kicks", אשר הגיע למקום הראשון במצעד השירים האלטרנטיבי של בילבורד, למקום השלישי במצעד שירי הרוק של בילבורד וכמו כן השיר נשאר במשך שלושה שבועות רצופים במצעד הבילבורד הוט 100.

== קריירה מוזיקלית ==
הלהקה החלה את דרכה בקליפורניה בשנת 2009. סולן ההרכב קרא במקור להרכב בשם "Foster & the People", אף על פי כן, משום שרבים חשבו בטעות כי שם ההרכב הוא "Foster the People" (שמשמעותו "טיפוח העם") בסופו של דבר חברי ההרכב שינו את שם ההרכב לשם זה.

ביוני 2010 הלהקה הוחתמה על חוזה הקלטות עם חברת התקליטים קולומביה רקורדס ובינואר 2011 הלהקה הוציא לשווקים את הסינגל הראשון שלהם. במהלך קיץ 2011 זכה שיר הבכורה של הלהקה "Pumped Up Kicks" להצלחה רבה במצעדי השירים בצפון אמריקה. אלבום הבכורה של הלהקה "Torches", אשר יצא לשווקים במהלך קיץ 2011 הגיע למקום ה-8 במצעדי האלבומים בארצות הברית. ב-15 ביולי 2011, ההרכב ביצע את שירם "Pumped Up Kicks" בתוכנית הלילה של קרייג פרגוסון. בהמשך הלהקה זכתה לפרסום רב כאשר הופיעה בתור האורח המוזיקלי בתוכנית המערכונים האמריקנית הפופולרית "סאטרדיי נייט לייב" בפרק ששודר ב-8 באוקטובר 2011 - במהלך פרק זה הלהקה ביצעה את השירים "Pumped Up Kicks" ו-"Houdini". ב-27 באוקטובר 2011, הלהקה הופיעה בתוכנית הלילה של דייוויד לטרמן בה ביצעה את השיר "Helena Beat".

בשנת 2011 ההרכב היה מועמד לשני פרסי VMA בקטגוריית "האמן החדש הטוב ביותר" ובקטגוריית "הווידאו קליפ בז'אנר הרוק הטוב ביותר" עבור הווידאו קליפ של השיר "Pumped Up Kicks".

== חברי ההרכב ==
* מארק דרק פוסטר (זמרה, קלידים, גיטרה וכלי הקשה)
* מארק אנדרו פונטיוס (תופים וכלי הקשה)
* קובי פינק

== דיסקוגרפיה ==
;אלבומים
* 2011 - Torches
* Supermodel - 2014
* 2017- Sacerd Hearts Club
; סינגלים
* 2011 - Pumped Up Kicks
* 2011 - Helena Beat
* 2011 - Call It What You Want
* 2011 - 
* 2012 - Houdini
* Coming of Age - 2014
* 2014 - Best Friend
* 2015 - Ruby

== קישורים חיצוניים ==

* 

קטגוריה:אמני קולומביה רקורדס
קטגוריה:להקות רוק אלטרנטיבי
קטגוריה:להקות רוק אמריקאיות
קטגוריה:להקות שהוקמו בשנת 2009
שלמה יהודה ליב אליעזרוב

הרב שלמה יהודה ליב אליעזרוב (בקיצור שיל"א; ה'תרכ"ג – כ"ז בטבת ה'תשי"ב) היה ראב"ד ומנהיג קהילת חב"ד והאשכנזים בחברון. שליח לקהילת יהודי בוכרה בסמרקנד.

==קורות חייו==
נולד בעיר יעקבשטאט שבלטביה, לרב אליעזר שמעון קזרנובסקי מצאצאי האדמו"ר הזקן. כשהיה בן עשר שנים עלה עם משפחתו לארץ והתיישב בעיר חברון. בחודש סיון שנת תר"מ נשא לאישה את מרת חנה ברכה בתו של הרב דובער הלוי אשכנזי. אחרי חתונתו שינה את שם משפחתו ל"אשכנזי", שם-משפחת אשתו.

למד אצל ראב"ד עדת האשכנזים בחברון הרב שמעון מנשה חייקין והיה תלמידו המובהק, כן למד אצל רבי אליהו מני, שבמשך השנים אף הכין את כתביו לדפוס. את ה'קבלה' לשו"ב קיבל מקודמו ברבנות חברון רבי דובער אפרת.

בשנת תרנ"ב (ואולי אף מספר שנים קודם) נסע לשליחות בפעם הראשונה לעיר סמרקנד מטעם העדה הספרדית בחברון ובברכת רבו אדמו"ר הרש"ב, שם שימש כרב העיר והקהילה הבוכרית (לבקשת יהודי המקום שהכירו בגדלותו הרוחנית וביקשו שיישאר אצלם ויכהן כרבם). במשך זמן כהונתו פתח ישיבה ומקוואות והכשיר תלמידים לשחיטה, לשם כך מינה את תלמידו בכירו שו"ב מומחה הרב יונה אהרונוב כמדריך בית הספר ללימודי השחיטה שייסד, כדי להעמיד שוחטים מומחים שהיו נצרכים באותה עת. כמו כן פתח בית דין בסמרקנד, וכיהן בו כדיין יחד עם הרב שלמה פנחסוב, הידוע בכינויו "באבאג'אן כאבולי", הרב חיים פנחסוב (פילוסוף), והרב יוסף-חיים כימיאגרוב.

שהה בעיר זו לפרקים עד סביבות שנת תר"פ. בעקבות שהייתו שם שינה את שם משפחתו לאליעזרוב (כשמות-משפחת יהודי המקום) שפירושו הוא בן אליעזר. לאחר מכן שב לחברון, ואת מקומו מילא הרב שלמה טאג'ר.

היה חסיד של רבי שלום דובער שניאורסון מליובאוויטש. בשנת תרס"ג מונה לרבה האשכנזי של חברון, במקום הרב דובער אפרת שעזב לירושלים. היה ידיד קרוב של רבה הספרדי של העיר - רבי חיים חזקיהו מדיני בעל השדי חמד. הוא הקים בחברון את ישיבת תורת אמת וישיבת מגן אבות ועמד בראשם.

בן משפחתו ורבו, רבי יוסף יצחק שניאורסון מליובאוויטש, מינה אותו להיות נציגו ובא כוחו לארץ ישראל, והטיל עליו שליחויות שונות.

ספרו 'שאילת שלמה' הוא שאלות ותשובות בארבעת חלקי השולחן ערוך.

הרב אליעזרוב נפטר בירושלים בכ"ז בטבת תשי"ב. בשנת 1987 קראה עיריית ירושלים רחוב על שמו.

בנו היה הרב אברהם אליעזרוב. נכדו הוא הרב דב בער אליעזרוב.

==קישורים חיצוניים==
*[https://www.chabadlibrary.org/books/arum/toldot/23 פרק על הרב] בספר תולדות חב"ד בארץ הקודש
*[http://old2.ih.chabad.info/#!g=1&url=article&id=66387 אודות הרב ביטאון העדה החרדית]
* שניאור זלמן ברגר, [http://chabad.info/index.php?url=article_he&id=44823 עד כי יבוא שיל"א] חלק ראשון מתוך סדרת כתבות ביוגרפיות, שבועון בית משיח גיליון 686, באתר חב"ד אינפו ח' אדר התשס"ט (04.03.2009)
* 

==הערות שוליים==

קטגוריה:חברון: רבנים
קטגוריה:רבנים ביישוב
קטגוריה:אנשי חינוך יהודים אוזבקים
קטגוריה:סמרקנד: רבנים
קטגוריה:עולים לארץ ישראל בשנים 1800–1881
קטגוריה:אנשי עליות קדומות לארץ ישראל
קטגוריה:רבני חב"ד במאה ה-20
קטגוריה:רבני ערים חסידי חב"ד בישראל
קטגוריה:יהודים הקבורים בהר המנוחות
קטגוריה:משפחת סלונים
קטגוריה:יהודים לטבים
קטגוריה:ישראלים שנפטרו ב-1952
הכמיקל בראדרס

הכמיקל בראדרס (The Chemical Brothers) הם צמד המוזיקאים טום רולנדס ואד סימונס, הרכב מוזיקלי בריטי המתאפיין במגוון סגנונות מוזיקליים הנעים בין ביג ביט, טכנו, דאנס ואלקטרוניקה.

== קריירה מוזיקלית ==
ההרכב החל את דרכו במנצ'סטר שבבריטניה בשנת 1993 לאחר שטום ואד הכירו במהלך לימודיהם באוניברסיטה. בתחילה נקרא ההרכב על שם הצמד האמריקני הנודע "The Dust Brothers", אך לאחר שההרכב החל לצבור פופולריות ובשל איום בתביעה משפטית, במהלך שנת 1995 ההרכב שינה את שמו ל-"The Chemical Brothers".

האלבום הראשון של הלהקה "Exit Planet Dust" זכה להצלחה רבה יחסית, בעיקר בזכות הלהיט "Leave Home". בשיאו הגיע אלבום זה למקום התשיעי במצעד האלבומים הבריטי. סולנה של להקת אואזיס נואל גלאגר כה התרשם מאלבום הבכורה של הכמיקל בראדרס שהוא הקליט בעקבות כך את השיר "Setting Sun" יחד עם ההרכב. באלבום Dig Your Own Hole היו כמה שיתופי פעולה עם מרקורי רב.

בשנת 1999 הוציאה הלהקה את הלהיט "Hey Boy, Hey Girl" ואת אלבומם השני "Surrender".

אלבומם הרביעי והחמישי של ההרכב, "Come With Us" שיצא ב-2002, ו-"Push The Button" שיצא ב-2005, לא זכו לחשיפה רבה בניגוד לאלבומים הקודמים, אך כן היו מוצלחים וקיבלו ביקורות טובות, ואפילו ״Push The Button" זכה בפרס גראמי לאלבום הדאנס הטוב ביותר של שנת 2006. עם זאת, הסינגל "Galvanize" מתוך האלבום "Push the Button" זכה גם הוא בפרס גראמי בקטגוריית שיר הדאנס הטוב ביותר של שנת 2006, והפך ללהיט ענק.

אלבומם השישי של ההרכב, ״We Are The Night" יצא ב-2007, גם הוא לא זכה לחשיפה רבה והביקורות עליו הן חלוקות.

בשנת 1998 הלהקה הופיעה בישראל כחלק מפסטיבל "הנבואה" שהתקיים במוזיאון השריון בלטרון. ב-12 בנובמבר 2016 הופיעה הלהקה בשנית בישראל, בגני התערוכה בתל אביב.

== דיסקוגרפיה ==
;אלבומים
* 1995 – Exit Planet Dust
* 1997 – Dig Your Own Hole
* 1998 – Brothers Gonna Work it Out
* 1999 – Surrender
* 2002 – Come with Us
* 2005 – Push the Button
* 2007 – We Are the Night
* 2010 – Further
* 2015 – Born in the Echoes

== פרסים ומועמדויות ==
{| class="wikitable sortable"
!שנה
!פרס
!קטגוריה
!פרויקט
!תוצאה
|-
!2024
|פרס גראמי
|אלבום הדאנס/אלקטרוני הטוב ביותר
|For That Beautiful Feeling
|
|}

== קישורים חיצוניים ==

* 
* 
* 
* 

== הערות שוליים ==

קטגוריה:אמני מוזיקה אלקטרונית בריטים
קטגוריה:להקות זוכות פרס גראמי
קטגוריה:זוכי פרס המוזיקה הבריטית
קטגוריה:צמדים מוזיקליים בריטיים
קטגוריה:זוכי פרס גראמי למוזיקת דאנס ואלקטרונית
קטגוריה:להקות שהוקמו בשנת 1993
קטגוריה:זוכי פרס המוזיקה של MTV אירופה
קטגוריה:אמני וירג'ין רקורדס
קטגוריה:רמיקסרים
כוח המשימה של ארצות הברית בסיביר

חיילים אמריקנים צועדים לפני בניין המפקדה של הלגיונות הצ'כוסלובקיים בוולדיווסטוק
כוח המשימה של ארצות הברית בסיביר היה כוח צבאי אמריקאי שהיה מעורב במלחמת האזרחים ברוסיה בולדיווסטוק שבאימפריה הרוסית בסופה של מלחמת העולם הראשונה, לאחר מהפכת אוקטובר, מ-1918 עד 1920.

בשליחת הכוחות לסיביר ניסה נשיא ארצות הברית וודרו וילסון להשיג מטרות דיפלומטיות בנוסף לאלו הצבאיות. מטרה עיקרית אחת הייתה הרצון לחלץ כ-40,000 חיילים מהלגיונות הצ'כוסלובקיים שנעצרו על ידי כוחות בולשביקים בדרכם לוולדיווסטוק אליה ניסו להגיע בעזרת הרכבת הטרנס-סיבירית. החיילים הצ'כוסלובקים היו אמורים להגיע בסופו של דבר לארצות הברית ומשם לחזית המערבית, שם יתמכו במדינות ההסכמה. מטרה נוספת הייתה לאבטח כמויות גדולות של אספקה צבאית ששלחה ארצות הברית כדי לתמוך בהשתתפותה של רוסיה במלחמה. באותה מידה הדגיש וילסון את הצורך "לייצב כל ניסיון לשלטון עצמי או הגנה עצמית בו הרוסים עצמם יסכימו לקבל סיוע". באותו זמן, שלטו הבולשביקים על שטחים מעטים בסיביר ווילסון רצה להבטיח שלא הקוזאקים ולא היפנים ינצלו את חוסר היציבות השלטונית וישתלטו על מסילת הברזל והאזורים המקיפים אותה שהיו עשירים במשאבים ובעלי חשיבות אסטרטגית גבוהה.

באופן דומה שלח וילסון כ-5,000 חיילים אמריקנים לארכנגלסק, שם הם נאבקו בבולשביקים במטרה לשמור על האינטרסים של מדינות ההסכמה.

==כוח המשימה==
בולשביקים שנהרגו על ידי הלגיונות הצ'כוסלובקיים
כוח המשימה בסיביר כלל 7,950 חיילים בפיקודו של מייג'ור גנרל גרייבס. החיילים היו מצוידים ברובי ספרינגפילד, ברובי בראונינג ובאקדחים, בהתאם לתפקידם.

על אף שגנרל גרייבס הגיע לסיביר רק ב-4 בספטמבר 1918, כ-3,000 חיילים נחתו בוולדיווסטוק בין ה-15 ל-21 באוגוסט. עם הגעתם הם חולקו לשמירות לאורך המסילה מוולדיווסטוק עד אוסוריסק הצפונית יותר.

שלא כמו עמיתיו, מטרותיו של גרייבס היו לאבטח ציוד אמריקני ולסייע ללגיון הצ'כוסלובקי לעזוב את רוסיה ולא להילחם בבולשביקים. הוא נאלץ להתעקש על עמדתו זו מול דרישותיהם התקיפות של מפקדי כוחות בריטים, צרפתים ויפנים ששהו באזור וציפו ממנו להתערבות אקטיבית יותר במאבק הצבאי. בעקבות מדיניות של אי-התערבות בשטח שהיה בשליטה אמריקאית התארגנו יחידות פרטיזנים שתמכו במשטר הבולשביקי.

==לוגיסטיקה ואבדות==
החיילים סבלו בסיביר ממגוון בעיות לוגיסטיקה. שרר מחסור קבוע בדלק, תחמושת וציוד. הסוסים שהובאו איתם והיו רגילים לאקלים ממוזג לא תפקדו באקלים הרוסי הקפוא. מנגנוני קירור מבוססי מים של מכונות ירייה קפאו ונעשו חסרי תועלת.<br />
אחרון החיילים עזב את סיביר ב-1 באפריל 1920. במהלך 19 חודשי שהייתם שם מתו 189 חיילים מסיבות שונות. לשם השוואה, הכוח המקביל שנשלח לארכנגלסק היה קטן יותר ואיבד 235 מאנשיו תוך 9 חודשים בלבד.

==קישורים חיצוניים==

*Christine L. Putnam, [https://web.archive.org/web/20100408011053/http://www.worldwar1.com/dbc/siberia.htm AEF Siberia]
* [http://www.archives.gov/publications/prologue/2002/winter/us-army-in-russia-1.html הארכיב האמריקני הלאומי]
* [https://web.archive.org/web/20111227142454/http://nortvoods.net/rrs/japan/insiberia.pdf תמונות רבות] שצילם William C Jones

קטגוריה:מלחמת האזרחים ברוסיה
קטגוריה:ארצות הברית במלחמת העולם הראשונה
קטגוריה:יחידות היסטוריות בצבא ארצות הברית
קטגוריה:יחסי ארצות הברית – ברית המועצות
ספרטק קוסטרומה

משחק ליגה: ספרטק קוסטרומה מול נפטיאניק יארוסלבל, אצטדיון "אטלנט", ספטמבר [[2001]]
מועדון הכדורגל ספרטק קוסטרומה (ברוסית: Футбольный клуб «Спартак» Кострома) הוא מועדון כדורגל רוסי, המייצג את העיר קוסטרומה, בירת מחוז קוסטרומה שבמערב רוסיה.

הישג השיא של הקבוצה הוא ההעפלה לשמינית גמר הגביע הסובייטי (1965) ושמינית גמר הגביע הרוסי (2005/06). 
==היסטוריה==
הקבוצה הוקמה בנובמבר 1959 והתחרתה במסגרות המקצועניות תחילה בליגות הסובייטיות ולאחר מכן הרוסיות עד 2018, אז ירדה לליגה השלישית. 

הקבוצה שיחקה בליגת המשנה הסובייטית בעונות 1981-1982 ומאז התמודדה בליגה השנייה, אזור מערב. בעונת תוכנן מהלך של מיזוג הקבוצה עם דינמו קוסטרומה, אך זה לא יצא לפועל.

בשנת 2018 ירדה לליגה החובבנית, הרביעית בחשיבותה ברוסיה.
==שחקנים נודעים==

==קישורים חיצוניים==
* 

קטגוריה:קבוצות כדורגל רוסיות
קטגוריה:קבוצות כדורגל שהוקמו ב-1959
קטגוריה:קבוצות כדורגל רוסיות שהתפרקו
קטגוריה:קוסטרומה
אנצפלרתוס

אנצפלרתוס (Encephalartos) הוא סוג צמח מסדרת הציקסינים שמקורו באפריקה. מליבת גזע הצמח ניתן להכין מזון עמילני שטעמו מזכיר לחם. מזון זה הקנה למספר מינים מסוג אנצפלרתוס את הכינוי "עץ לחם" או "לחם קפיר" (Kaffir bread). גם שמו המדעי של הסוג מתאר את התועלת שבצמח, מיוונית: en - בתוכו, kephali - ראש ו-artos - לחם.

מיני האנצפלרתוס הם הפרימיטיבים ביותר מבין חשופי הזרע.

עד שנת 1834 מוינו מיני אנצפלרתוס תחת הסוג זמיה (Zamia); ב-1834 מיין אותם הבוטנאי הגרמני לֶהמן (Johann Georg Christian Lehmann) תחת סוג חדש. הסוג שמיין להמן כלל צמחים אוסטרלים הממויינים היום כסוגים אחרים (כ-Macrozamia וכ-Lepidozamia).

== מינים ==
* Encephalartos aemulans
* Encephalartos altensteinii
* Encephalartos aplanatus
* Encephalartos arenarius
* Encephalartos barteri
* Encephalartos brevifoliolatus
* Encephalartos bubalinus
* Encephalartos caffer
* Encephalartos cerinus
* Encephalartos chimanimaniensis
* Encephalartos concinnus
* Encephalartos cupidus
* Encephalartos cycadifolius
* Encephalartos delucanus
* Encephalartos dolomiticus
* Encephalartos dyerianus
* Encephalartos equatorialis
* Encephalartos eugene-maraisii
* Encephalartos ferox
* Encephalartos friderici-guilielmi
* Encephalartos ghellinckii
* Encephalartos gratus
* Encephalartos heenanii
* Encephalartos hildebrandtii
* Encephalartos hirsutus
* Encephalartos horridus
* Encephalartos humilis
* Encephalartos inopinus
* Encephalartos ituriensis
* Encephalartos kisambo
* Encephalartos laevifolius
* Encephalartos lanatus
* Encephalartos latifrons
* Encephalartos laurentianus
* Encephalartos lebomboensis
* Encephalartos lehmannii
* Encephalartos longifolius
* Encephalartos mackenziei
* Encephalartos macrostrobilus
* Encephalartos manikensis
* Encephalartos marunguensis
* Encephalartos middelburgensis
* Encephalartos msinganus
* Encephalartos munchii
* Encephalartos natalensis
* Encephalartos ngoyanus
* Encephalartos nubimontanus
* Encephalartos paucidentatus
* Encephalartos poggei
* Encephalartos princeps
* Encephalartos pterogonus
* Encephalartos relictus
* Encephalartos schaijesii
* Encephalartos schmitzii
* Encephalartos sclavoi
* Encephalartos senticosus
* Encephalartos septentrionalis
* Encephalartos tegulaneus
* Encephalartos transvenosus
* Encephalartos trispinosus
* Encephalartos turneri
* Encephalartos umbeluziensis
* Encephalartos whitelockii
* Encephalartos villosus
* Encephalartos woodii - נכחד בטבע; פריט חי אחד אחרון נותר בעולם

==קישורים חיצוניים==

* 

קטגוריה:ציקסאים
קטגוריה:צמחים ביערות הגשם של אפריקה
קטגוריה:הרפובליקה הדמוקרטית של קונגו: עצים
סאליוט בלגורוד

מועדון הכדורגל "סאליוט" בלגורוד (ברוסית: Футбольный клуб «Салют» Белгород) הוא מועדון כדורגל מקצועני רוסי מהעיר בלגורוד. המועדון פורק מספר פעמים ובמתכונתו הנוכחית הוקם מחדש ביוני 2018.

==היסטוריה==
סאליוט הוקם כמועדון כדורגל מבלגורוד על בסיס שורת מועדוני כדורגל קודמים ששורשיהם עוד מ-1923 כשהתקיימו בעיר שני מועדוני כדורגל מתחרים: "ספרטק" ו"לוקומוטיב".

החל משנות ה-40, קבוצת ספרטק בלגורוד החלה לצבור פופולריות במחוז בלגורוד ולהפוך לקבוצת הכדורגל החזקה ביותר באזור. ב-1940 הקבוצה העפילה עד לשלב רבע גמר גביע רוסיה הסובייטית וב-1951 הקבוצה החלה להתחרות באליפות רוסיה הסובייטית.

ב-1960 קבוצת ספרטק בלגורוד פורקה ובמקומה הוקם מועדון הכדורגל "צמנטניק" בלגורוד. הקבוצה החלה להתחרות בליגה השנייה בברית המועצות בשנות ה-60 ועד מהרה העפילה לליגת המשנה הסובייטית ולאורך השנים משנות ה-70 ועד תחילת שנות ה-80 נשרה לליגה השנייה והעפילה לליגה הראשונה הלוך ושוב. בשנות ה-80 התבססה בליגה השנייה.

עם התפרקות ברית המועצות הקבוצה (שנקראה אז אנרגומאש בלגורוד) התמודדה בליגה הרוסית הראשונה ב-1992 וסיימה במקום ה-18 והאחרון ונשרה שוב לליגה השנייה. ב-1993 הקבוצה התאחדה עם קבוצה נוספת ויכלה להתמודד בליגה הראשונה (כיוון שסיימה במקום הראשון באזורהּ) אך סירבה להעפיל ליגה והמשיכה לשחק בליגה השנייה.

ב-1995 הקבוצה סיימה במקום האחרון בליגה השנייה ונשרה לליגה הרוסית השלישית, אלא שכיוון שזכתה לתמיכה פיננסית מצד ענקית הנפט והגז יוקוס יכלה להתמודד ולהעפיל בחזרה לליגה השנייה כבר לקראת סוף עונת 1996 והמשיכה להתמודד בה עד שנת 1999 ונקראה סאליוט-יוקוס. בשל חוסר מימון ונטישת הספונסרית, הקבוצה נשרה בחזרה לליגה החובבנית. בשנת 2000 הקבוצה חזרה לליגה השנייה והפעם נקראה בשם "סאליוט אנרגיה".

בתחילת שנות ה-2000 הקבוצה החלה להתבסס בליגה השנייה וב-2002 הצליחה להעפיל לליגת המשנה הרוסית, בה התחרתה על מקום בליגת העל הרוסית עד 2010 כאשר נשרה לליגה השנייה. בעונה 2012/13 היא שיחקה בליגה הראשונה. בפברואר 2014 ראשי הקבוצה הודיעו על הפסקת פעילותה.

בשנת 2014 הקבוצה פורקה ובמקומה הוקמה קבוצת אנרגומאש בלגורוד, שהתקיימה עד שנת 2018 ולא היה לה קשר למועדון "סאליוט".

בקיץ 2018 המועדון הוקם מחדש. בעונת 2019/2020 העפיל לשלב 32 האחרונות בגביע ושחזר הישג שיא גם בעונת 2020/2021.

==שמות הקבוצה==
* צמנטניק בלגורוד (1960 - 1963)
* ספרטק בלגורוד (1964 - 1968)
* קוטלוסטרויטל (1969)
* סאליוט (1970 - 1991, 1993 - 1995, 2010 - 2014, 2018 -)
* אנרגומאש בלגורוד (1991 - 1992)
* סאליוט-יוקוס (1996 - 1999)
* סאליוט-אנרגיה (2000 - 2009)
==גלריה==
<gallery>
קובץ:FC Salyut Belgorod.gif|מסמלי הקבוצה בעבר
קובץ:FK Saljut Belgorod Logo.svg|סמל הקבוצה הישן
קובץ:FC Salyut Belgorod.png|סמל הקבוצה בשנים 2018/2019
</gallery>
==קישורים חיצוניים==

* 

==הערות שוליים==

קטגוריה:קבוצות כדורגל רוסיות
קטגוריה:קבוצות כדורגל שהוקמו ב-1960
קטגוריה:בלגורוד
HOT Zone

סמליל הערוץ הראשון
סמליל הערוץ הקודם
HOT Zone (נקרא גם לעיתים HOT Zone HD) הוא ערוץ טלוויזיה ייעודי ישראלי של חברת אימג'ן מדיה המשודר למנויי חברת הכבלים HOT באפיק 5, ומתמקד בשידור סדרות רכש אמריקאיות.

== על הערוץ ==
הערוץ החליף את ערוץ AXN בכבלים והחל בשידוריו ב-4 בינואר 2009 בהפקת חברת דורי מדיה ספייק. בספטמבר 2014 הועברה הפקת הערוץ לידי חברת "אימג'ן מדיה" של אבי בר בכבלים.
בערוץ פועל שירות Start Over המאפשר להתחיל את התוכניות המשודרת בלחיצת כפתור ופועלת במקביל בערוצי הסדרות המרכזיים של HOT.

ב-6 בנובמבר 2011 עבר הערוץ לשדר גם באיכות HD באפיק 505.

== תוכני הערוץ ==
הערוץ מתמקד בעיקר בסדרות בנושאי פעולה ומתח. חלקן סדרות עבר אשר HOT עדיין מחזיקה בזכויות השידור שלהן.

* סטארגייט אטלנטיס (2009 - 2011)
* סטארגייט יוניברס (2011)
*לאס וגאס (סדרת טלוויזיה)
* הגיבור האחרון
* שליחות קטלנית: יומני שרה קונור (2009 - 2010)
* מרגלות בע"מ
* הרפר'ס איילנד (עברה מ-HOT3)
* מטרה אנושית
* מחוץ לחוק
*הוואי 5-0
*פרינג' (עברה מ-HOT3 ב-2011)
*ממפיס ביט (עברה מ-HOT3 ב-2011)
*ריזולי ואיילס
*חוק וסדר
*חוק וסדר: מדור מיוחד
*חוק וסדר: פשע מאורגן
*המנטליסט
*פשע מן העבר
*המפענחת
*המפענחת: פשעים חמורים
*24
*וי
*צ'אק - הערוץ שידר רק את 2 העונות הראשונות של הסדרה.
*מרלין
*בונז
*NCIS
*NCIS: לוס אנג'לס
*CSI
*CSI: מיאמי
*CSI: ניו יורק
*CSI: לאס וגאס
*שיקגו FIRE
*שיקגו PD
*שיקגו MED
*FBI (סדרת טלוויזיה)
*FBI: המבוקשים ביותר
*FBI: אינטרנשיונל
*שוטרים בדם
*ילדי האנרכיה
*המגן
*מחשבות פליליות
*NCIS: ניו אורלינס
*פאוורס
*NCIS: הוואי
*כבאי קליפורניה
*הטירון
*מוקד 911 (סדרת טלוויזיה)
*תחנה 19

== ראו גם ==
*HOT3 - ערוץ הדגל של HOT, המשדר סדרות רכש לצד סדרות מקור ישראליות.

קטגוריה:ערוצי טלוויזיה ישראליים
קטגוריה:HOT: ערוצים
ג'וב ג'נין

ג'וב ג'נין (בערבית: جب جنين) היא עיירה, בת כ-12,000 תושבים, במחוז אל-בקאע שבלבנון. ג'וב ג'נין הוא היישוב המרכזי בנפת מערב הבקאע, ומצוי בו בניין הסראייה - בניין הממשל האזורי. העיירה, שגובהה 930 מטר מעל פני הים, מצויה מצפון מזרח לאגם קרעון בחלק הדרומי של בקעת הלבנון. ג'וב ג'נין נמצאת למרגלות מורדותיו הצפוניים של רכס ג'בל ערבה המתנשא לגובה של מעל 1,400 מטר מעל פני הים. נהר הליטני עובר כקילומטר ממערב לה במהלכו מצפון לדרום. היישובים הסמוכים אליה הם: ע'זה בצפון, כאמד א-לוז במזרח, ללה בדרום וכפריא במערב.

באזור העיירה נערכו מספר חפירות ארכאולוגיות ונמצאו ממצאים שהבולטים שבהם מתוארכים לתקופות הפלאוליתית והנאוליתית.

במלחמת שלום הגליל נכבשה העיירה ב-11 ביוני 1982, על ידי פלוגת שריון מגדוד 77 (חטיבה 7) שסופחה לחטיבת צנחנים במילואים 623. לאחר הפסקת האש מול הסורים (שנכנסה לתוקף גם היא ב-11 ביוני) עבר קו ההפרדה בין צה"ל ובין צבא סוריה בלבנון כשני קילומטרים מצפון לעיירה.

==קישורים חיצוניים==

* [http://www.localiban.org/spip.php?article4554 ג'וב ג'נין], באתר localiban 

==הערות שוליים==

מפת בקעת לבנון

קטגוריה:לבנון: ערים
קטגוריה:בקאע
אבי קונפורטי

אבי קונפורטי (נולד ב-1967) הוא שף ישראלי ובעלים-שותף במסעדות "צפרה", "טופולופומפו" ורשת המסעדות "זוזוברה" ו"מוזס".

==ביוגרפיה==
קונפורטי הוא שף אוטודידקט. את הסטאז' שלו התחיל אחרי הצבא כמכין קינוחים במסעדות: "שלייקס", "באובב" ו"פרננדל". ואת הקריירה המקצועית עשה בתור מנהל מזון ומשקאות במלון "The Palmer House Hilton" בשיקגו, זאת לאחר לימודי "מנהל בתי מלון" מאוניברסיטת נבדה בלאס וגאס.

בתום לימודיו ושהותו בארצות הברית חזר קונפורטי לישראל ופתח בשנת 1997, יחד עם ארי ויורם ירזין, את מסעדת "צ'ימיצ'נגה" - מסעדה מקסיקנית בנוסח סנטה פה בתל אביב. בהמשך הובילה שותפות זו להקמתה של רשת מסעדות "זוזוברה" – בר אטריות אסיאתי, ושל מסעדת "מוזס" - מטבח אמריקאי עדכני, שנפתחה בשנת 2003 והפכה לרשת ארצית המונה, נכון לינואר 2020, תשעה סניפים בישראל.

בשנת 2007 מכר קונפורטי את מסעדת "צ'ימיצ'נגה" (שנסגרה בעקבות שרפה לאחר ארבעה חודשים) ופתח, יחד עם שותפותיו לדרך יעל אורי ארנשטיין וענת בן-טובים לאופר, את מסעדת "צפרה" בסמוך.

בשנת 2008 מסעדת "צפרה" הוכתרה ידי מגזין העיצוב והלייף-סטייל Wallpaper כאחת משלוש המסעדות בעלות העיצוב היפה ביותר בעולם.

קונפורטי כיכב בתוכנית "השף הבריא" בערוץ 10, וכשופט בתוכנית קרב סכינים (של ערוץ 10) יחד עם הילה אלפרט וחיים כהן.

מתכוניו שובצו בספר הבישול "האוצר של על השולחן", ספר המתיימר להכיל את 400 המתכונים הטובים ביותר בישראל, בהוצאת על השולחן.

קונפורטי הושפע מהשף מרק מילר.

באוקטובר 2013 נפתחה טופולפומפו, מסעדת גריל אסייתי, בשדרות ההשכלה, תל אביב.

במאי 2023 השתתף בתוכנית "שף מתחלף" שמשודרת ברשת 13, והחליף מסעדה עם השף קובי בכר.

===עיסוקים נוספים===
בשנת 1984, בטרם פנה לתחום הבישול, ניגן קונפורטי כמתופף בלהקת האינדסטריאל קאלוויס דנטור והוציא עמה קלטת אחת.

==שערוריות==
בינואר 2022 פורסם לכאורה כי גרם נזק של אלפי שקלים, לתא שירותים של מסעדה. מנגד טען קונפורטי כי לא השחית דבר בכוונה, ולדבריו מדובר בניסיון למסע יחסי ציבור על הגב שלו.

במאי 2023 הורה משרד הבריאות לסגור את מסעדת טופולופומפו שבבעלותו לאחר שהתגלתה הרעלת מזון אצל מספר לקוחות במסעדה, המסעדה נפתחה שוב כעבור 4 ימים, לאחר שביקורת חוזרת של משרד הבריאות מצאה כי הליקויים תוקנו.

==קישורים חיצוניים==

* [http://www.israelichefs.co.il/אבי_קונפורטי/ השף אבי קונפורטי], באתר "שפים ישראלים"
* [https://web.archive.org/web/20131012013140/http://chefs.co.il/Index.asp?ArticleID=268&CategoryID=125&Page=1 מסעדת צ'ימיצ'אנגה], באתר "שפים"
* 
* 
* 
* 
* שרון בן-דוד, [http://atmag.co.il/בישול-וקולינריה/נסיך-הקולינריה נסיך הקולינריה], באתר את, 27 באוגוסט 2008
* 
* 
* 
* 
* 

==הערות שוליים==

קטגוריה:שפים ישראלים
קטגוריה:מסעדנים ישראלים
קטגוריה:בוגרי אוניברסיטת נבדה בלאס וגאס
קטגוריה:ישראלים שנולדו ב-1967
קטגוריה:משתתפי שף מתחלף
סוקול סראטוב

סוקול (ברוסית: Сокол Саратов) הוא מועדון כדורגל רוסי מהעיר סראטוב המשחק בליגה הרוסית הראשונה.

הקבוצה שיחקה בליגת העל הרוסית לאחר שהייתה לאלופת ליגת המשנה הרוסית בשנת 2000 ושיחקה בליגת העל הרוסית בעונת 2001/02 ובעונת 2002/03 אותה סיימה במקום האחרון.
==היסטוריה==
===רקע===
אגודת הספורט "סוקול" סראטוב הוקמה במרץ 1913. לאחר מהפכת פברואר, האגודה פורקה וכך גם קבוצת הכדורגל ורק בשנות ה-30 הוקמה דינמו סראטוב כיורשת לקבוצת הכדורגל "סוקול".

סוקול סראטוב במתכונתה הנוכחית הוקמה מחדש ב-1962 על בסיס קבוצת לוקומוטיב סראטוב שהתקיימה בשנים (1956-1961) לאחר פירוקה של קבוצת דינמו סראטוב ב-1957 והחלפתה בקבוצת "אנרגיה" סראטוב.

סוקול סראטוב נחשבת ליורשת ישירה לאותן קבוצות כדורגל קודמות וכיום הקבוצה נחשבת לקבוצה הבכירה ביותר בעיר ובמחוז סראטוב.
===קבוצת סוקול===
סוקול סראטוב הוקמה כקבוצת "טרוד" ב-1962 והחל מ-1963 הקבוצה נושאת את שמה הנוכחי.

לאורך כל תקופת ברית המועצות, הקבוצה התמודדה בליגה השלישית ובעיקר בליגה הסובייטית השנייה כשהישג השיא שלה הוא ההעפלה לליגת המשנה הרוסית, לאחר שסיימה במקום השמיני בליגה הסובייטית השנייה בעונת 1991 ואז ברית המועצות פורקה והקבוצה עברה להתמודד בליגה הרוסית הראשונה. בגביע הסובייטי הקבוצה העפילה פעמיים רצופות לשמינית גמר הגביע (1968, 1969) כשהישגה הגדול ביותר הוא ההעפלה לחצי גמר הגביע בעונת 1967.

בשנות ה-90, הקבוצה התבססה בצמרת ליגת המשנה הרוסית ובשנת 2000 זכתה באליפות ליגת המשנה והעפילה לליגת העל הרוסית. בעונת הבכורה שלה בליגה היא סיימה במקום השמיני, אך עונה לאחר מכן נשרה בחזרה לליגה הראשונה, לאחר שסיימה במקום האחרון וכעבור 3 עונות נוספות נשרה לליגה השנייה ואחר כך הליגה השלישית, ולבסוף פורקה למשך עונה בודדת. ב-2006 הוקמה מחדש והחלה להתמודד בליגה השנייה ומאז היא מתמודדת בליגה הרוסית השנייה. הקבוצה העפילה פעמיים רצופות לרבע גמר הגביע הרוסי (2001/02, 2002/03),כשהישג השיא שלה הוא ההעפלה לחצי גמר הגביע בעונת 2000/01.

מאז הקמתה המחודשת ב-2006, הספונסר הראשי של הקבוצה הוא מפעל המתכות ОАО Завод металлоконструкций מהעיר אנגלס שבמחוז סראטוב.

בהתאם לתוצאות עונת 2013/14 הקבוצה עלתה לליגת משנה. ברם, בעונת 2016/2017 נשרה חזרה לליגה השנייה וחזרה לליגה הראשונה רק בתום עונת 2022/2023.
==אצטדיון הקבוצה==
היציע המזרחי של אצטדיון לוקומוטיב סראטוב
מגרש האימונים "טמפ" סראטוב
מגרש הבית של הקבוצה הוא אצטדיון "לוקומוטיב" בעיר, שבו ממוקמים גם משרדי הקבוצה ועד 2010 היה האצטדיון לרכושה של חברת רכבות רוסיה ומאז 2010 הוא נמצא בבעלותה של ממשלת מחוז סראטוב. בעקבות שיפוץ שנעשה ב-1997 במלאת 200 שנה לפלך סראטוב, האצטדיון מכיל 15,500 מושבים.

בשנים 2008–2010 הקבוצה אירחה את משחקיה במגרש "טמפ" בעיר, שעבר שיפוץ מקיף בשנת 2007 ומכיל 1,252 מושבים ומשמש כיום כמגרש האימונים של הקבוצה.

==הישגים==
* ליגת העל הרוסית: מקום שמיני (2001)
* הגביע הרוסי: חצי גמר 2001
* הגביע הסובייטי: חצי גמר 1967

==קישורים חיצוניים==

* 

קטגוריה:סראטוב: ספורט
קטגוריה:קבוצות כדורגל רוסיות
קטגוריה:קבוצות כדורגל שהוקמו ב-1930
קטגוריה:קבוצות כדורגל ששיחקו בליגה הבכירה ברוסיה
איסט 17

איסט 17 (באנגלית: East 17) היא להקת בנים בריטית. הלהקה הוקמה בלונדון בשנת 1991. הלהקה הצליחה להכניס 18 שירים למצעד ה-Top 20 וארבעה אלבומים למצעד ה-Top 10, ונחשבה לאחת הלהקות הפופולריות ביותר בבריטניה במהלך המחצית הראשונה של שנות ה-90. הלהקה מכרה בסביבות 20,000,000 תקליטים ברחבי העולם. הלהקה התפרקה לקראת סוף שנות ה-90. בשנת 2006 התאחדו שלושת חברי הלהקה הנותרים, וחזרו לפעילות.

== קריירה מוזיקלית ==
הלהקה הוקמה בלונדון בשנת 1991 כאשר חברת התקליטים London Records הבטיחה לזמר טוני מורטימר חוזה הקלטות בתנאי שהוא יהיה חלק מלהקה. הלהקה נקראה "איסט 17" על שם המיקוד של מקום הולדתם - מחוז וולטהאמסטאון.

הלהקה הצליחה להכניס 18 שירים למצעד ה-Top 20 בבריטניה בין 1992 ל-1998. אלבום הבכורה של הלהקה, "Walthamstow", אשר נקרא על שם המחוז בלונדון ממנו הגיעה הלהקה, הגיע במהרה למקום הראשון במצעדי האלבומים הבריטים. האלבום הכיל מספר סינגלים שזכו להצלחה רבה במצעדי הסינגלים, בהם השירים "House Of Love" ו־"Deep".

בשנת 1994, עם שחרורו של האלבום השני של הלהקה, "Steam", הצליחה הלהקה להביא את הלהיט "Stay Another Day" למקום הראשון במצעד חג המולד של שנת 1994, והוא נשאר בפסגת המצעד במשך חמישה שבועות.

אלבומם השלישי "Up All Night" זכה להצלחה מעטה בהשוואה לאלבומים הקודמים של הלהקה.

בשנת 1997 הסתבך הארווי בשערוריית סמים כאשר לטענתו הוא צרך 12 כדורי אקסטזי בלילה אחד. אירוע זה, שזכה באותה העת לפרסום רב, פגע בדימוי של הלהקה, במיוחד לאחר שהארווי ציין בפומבי שאקסטזי "יכול להפוך אותך לאדם טוב יותר". כתוצאה מהשערורייה פוטר הארווי מהלהקה, ואיתו עזב גם מורטימור.

עם זאת, הארווי, קולדוול והנדי ניסו לעשות קאמבק בשנת 1998 בשם "E-17" וזכו בתחילה להצלחה על הלהיט "Each Time" אשר הגיע למקום השני במצעד הסינגלים הבריטי. אף על פי כן, בעקבות מכירות מאכזבות למדי של הסינגל הבא של הלהקה, "'Betcha Can't Wait", ושל האלבום "Resurrection", בסופו של דבר החליטה הלהקה להפסיק את פעילותה בשנת 1999.

באמצע פברואר 2006, הלהקה התאחדה. הופעת האיחוד של הלהקה התקיימה ב-30 במאי 2006 בשפרדס בוש אמפייר שבלונדון.

== אלבומים ==
* 1993 - Walthamstow
* 1994 - Steam
* 1995 - Up All Night
* 1996 - Around The World Hit Singles: The Journey So Far
* 1998 - Resurrection

== קישורים חיצוניים ==

* 
* 

קטגוריה:להקות פופ בריטיות
קטגוריה:להקות בנים
קטגוריה:זוכי פרס המוזיקה של MTV אירופה
קטגוריה:להקות שהוקמו בשנת 1991
סיומת קובץ

סיומת קובץ היא מספר אותיות, ספרות או סימנים המופיעים לאחר נקודה בסוף שם קובץ. 

משמעות הסיומת משתנה בהתאם למערכת ההפעלה ומערכת הקבצים. בגרסה המקורית של מערכת הקבצים FAT שם הקובץ חולק לשני שדות קשיחים של שם (שמונה תווים) וסיומת (שלושה תווים). מכאן נשאר הנוהג של סיומת בת שלושה תווים. מערכות הפעלה חדשות יותר ביטלו את המגבלה הזו אך עדיין נשאר הנוהג של סיומת בת שלושה או ארבעה תווים.

==שימושים==
במערכות הפעלה מתוצרת מיקרוסופט משמשת סיומת הקובץ להורות למערכת ההפעלה באמצעות איזו תוכנה להפעיל את הקובץ. 
כך לדוגמה סיומת "png" תורה למערכת, כי מדובר בקובץ מסוג PNG, ועל כן יש לפותחו בתוכנה לצפייה בתמונות. 
בנוסף על פי הסיומת ישתנו צלמית הקובץ והמפרט הטכני הקיימים בו. שינויים אלו מוגדרים ב-Registry.

במערכות הפעלה מבוססות יוניקס (כגון לינוקס) הסיומת אינה בעלת משמעות תפעולית מבחינת המחשב, אלא אסתטית בלבד כגון התאמת צלמית לקובץ בהתאם לסוגו, 
כך קובץ בעל סיומת TXT יקבל צלמית של פתקון בשל היות הקובץ בפורמט טקסט פשוט.

==אבטחת מידע==
לעיתים מייצרות הסיומות בעיות אבטחת מידע.

כך לדוגמה במערכת ההפעלה חלונות ניתן להסתיר סיומות, ובשל כך ניתן להטעות את המשתמש ולגרום לו להריץ קובץ נגוע מבלי שידע על היותו בר הרצה. 
הדבר יתבצע באמצעות שינוי שם הקובץ עצמו לכזה עם סיומת פיקטיבית מלבד הסיומת האמיתית אותה לא רואים במצב התצוגה הנוכחי. דוגמה לדבר יהיה קובץ תחת השם myfile.txt.exe שיראה כ-myfile.txt בלבד.

פתרון לבעיה זו הוא הגדרת המחשב שיציג את סיומות הקבצים תמיד.

==ראו גם==
* MIME - דרך חלופית להגדיר סוגי קבצים

==קישורים חיצוניים==

==הערות שוליים==

קטגוריה:מערכות קבצים
שייטת הצוללות הבריטית בים הבלטי

הצוללת E18 לאחר שעברה את מצר [[ארסונד, ספטמבר 1915]]
שייטת הצוללות הבריטית בים הבלטי בת 9 הצוללות, פעלה במשך שלוש שנים במהלך מלחמת העולם הראשונה כשהיא מסופחת לצי הבלטי. המשימה העיקרית של השייטת הייתה למנוע יבוא עפרות ברזל משוודיה לאימפריה הגרמנית. בנוסף להצלחתה של השייטת הבריטית במשימתה המקורית, היא גם גרמה לאוניות חיל הים הגרמני בים הבלטי להיצמד לבסיסיו ומנעה מצי הים הפתוח תנועה חופשית. בסיס השייטת היה בטאלין (שהייתה אז בשליטה רוסית) ולאורך רוב התקופה פיקד עליה קפטן פרנסיס קרומי.

==הצוללות==
הצוללת E15 כשהיא מקורקעת, לפני התקיפה הגרמנית
===דגם E===
הצוללות מדגם E נכנסו לים הבלטי דרך המצרים הדניים במים שעומקם 10 מטרים בלבד. ב-19 באוגוסט 1915, עלתה הצוללת E15 על שרטון בארסונד, קרוב לאי סלטהולם. תוך הפרה של הנייטרליות הדנית, תקפה אותה ספינת טורפדו גרמנית ו-15 מאנשיה נהרגו. שאר הצוללות חדרו לים הבלטי ללא היתקלויות נוספות. הצוללות E18 ו-E19 חברו לשאר הכוח בספטמבר 1915.
* הצוללת E9 הטביעה 4 אניות קיטור ב-18 וב-19 באוקטובר 1915.
* הצוללת E18 אבדה בים הבלטי במאי 1916 בפעולה ליד טאלין. בדיקה של השרידים שהתגלו ב-2009 ליד היומאה העלתה את ההשערה שהיא נתקלה במוקש ימי תוך כדי ציפה.
* הצוללת E19 הטביעה 4 אניות קיטור גרמניות ב-10 וב-11 באוקטובר 1915. היא גם הטביעה את הסיירת הקלה הגרמנית, 'SMS Undine'.

===דגם C===
4 צוללות מדגם C נשלחו בספטמבר 1915 בדרך מפותלת ועקיפה. הן נגררו סביב נורדקאפ עד לארכנגלסק ומשם נלקחו על גבי ארבות לקרונשטאדט, דרך הנהרות והאגמים שיהפכו מאוחר יותר לתעלת בלומורקנאל.<br />
הצוללות הגיעו לסנקט פטרבורג בספטמבר 1916, אך בגלל בעיות מכניות הוכשרו לפעולה רק ב-1917.
* הצוללת C32 נתקעה ליד העיר פרנו בצידו הצפון-מזרחי של מפרץ ריגה ב-24 באוקטובר 1917 בניסון לעכב תנועת כוחות גרמניים לאיים האסטוניים היומאה, סארמאה ומוהו.

==סיום המלחמה==
ב-1918, עם פלישת הצבא הגרמני וחתימת חוזה ברסט-ליטובסק, נאלצה השייטת לעזוב להלסינקי תחת חסותה של הרפובליקה הפינית. התערבות הצבא הגרמני במלחמת האזרחים הפינית ונחיתתם של 10,000 חיילים גרמנים בהאנקו, אילצו את צוותי השייטת להטביע את 8 הצוללות שנותרו לאחר המלחמה ואת 3 אוניות הסיוע מחוץ לנמל הלסינקי.<br />
לגורל דומה זכה הצי הרוסי המקביל שהותיר בסיום המלחמה 4 צוללות בשוודיה והטביע אותן מחוץ לנמל האנקו.<br />
צוותי הצוללות פונו באוניות רוסיות לפטרוגרד ומשם ברכבת למורמנסק על מנת לחבור לכוחות מדינות ההסכמה בצפון רוסיה, כמה שבועות בלבד לפני שפעילות חבלנית פגעה במסילת הרכבת למורמנסק.

==קישורים חיצוניים==

==הערות שוליים==

קטגוריה:היסטוריה של הצי המלכותי הבריטי
קטגוריה:יחידות צבא בריטיות במלחמת העולם הראשונה
קטגוריה:הים הבלטי: היסטוריה
קטגוריה:לוחמה ימית במלחמת העולם הראשונה
קטגוריה:שייטות היסטוריות
קטגוריה:יחסי ברית המועצות – הממלכה המאוחדת
איווקו

איווקו (באיטלקית: Iveco; ר"ת של Industrial Vehicle Corporation) היא יצרנית משאיות, אוטובוסים, צמ"ה, מנועים, וכלי רכב צבאיים איטלקית שמרכזה בטורינו. החברה, שהוקמה בשנת 1975 כתוצאה מאיחוד של חמש חברות מאיטליה, צרפת וגרמניה. החברה נמצאת בבעלות קבוצת .

איווקו מייצרת מדי שנה כ-200,000 כלי רכב וכ-460,000 מנועים. בשנת 2008 הסתכמו הכנסות החברה ב-10.8 מיליארד אירו.

== בישראל ==
יבואנית איווקו בישראל היא סמלת - סוכנות מכוניות לים התיכון לשעבר, שהחליפה את נ. פלדמן לפני כשנתיים.

כמות כלי הרכב "על הכביש" (Running Park) נכון לשנת 2011 מוערכת בכ-6,500 כלי רכב, המחולקים לשישה סגמנטים:
# כלי רכב מסחריים ומשאיות קלות (Daily).
# משאיות בינוניות, בעיקר משאיות חלוקה (Eurocargo).
# משאיות כביש כבדות (Stralis).
# משאיות שטח כבדות, בעיקר מערבלי בטון והובלות עפר (Trakker).
# אוטובוסים ומיניבוסים.
# ג'יפים ורכבי שטח (למשל, Iveco LMV).

== דגמים המשווקים כיום בישראל ==

* איווקו דיילי - מסחרית להובלה, מיוצרת בתצורות גוף של וואן וקבינה. 
* איווקו יורוקארגו - משאית קטנה בתצורת קבינה וקבינה גדולה כולל תא שינה, משווקת במגוון משקלים 10,12,15 ו 18 טון ובמגוון אורכי סרנים.
* איווקו SWAY - משאיות סמי-טריילר המיועדים למגוון שימושים להובלת סחורות כבדות למרחקים גדולים, ומשווק במספר סוגי הנעה 6x2, 6x4.
* איווקו XWAY - משאית סמי-טריילר 32 טון בהנעה של 8X4 השמווקת במגוון תצורות- רכינה, רמסע ומערבל בטון. 
* איווקו Magirus - רכבי כבאות מאובזרים הנמצאים בשימוש שרותי הכבאות בישראל

איווקו

==ראו גם==
* חברת משאיות ואוטובוסים
* איווקו 380 יורוקלאס
* איווקו יורוסטאר
* איווקו מאסיף
* איווקו סטרליס
* איווקו S וואי
* איווקו יורוקרגו
* נגמ"ש לחימה Dardo

== קישורים חיצוניים ==

* [https://www.iveco.co.il/ אתר האינטרנט הרשמי] של איווקו (בעברית)

==הערות שוליים==

*
קטגוריה:פיאט
קטגוריה:יצרני רכב איטלקיים
קטגוריה:תעשיית נשק באיטליה
מכללת רידמן

מכללת רידמן לרפואה משלימה ואינטגרטיבית היא מכללה לרפואה משלימה. למכללה חמישה קמפוסים בישראל, הקמפוס הראשי בתל אביב וקמפוסים נוספים בירושלים, חיפה, כנרת ובאר-שבע. כמו כן, המכללה מציעה קורסים ברפואה משלימה בעיר אילת באמצעות מכללת "ניהול פלוס". התארים של מכללת רידמן אינם מוכרים על ידי המועצה להשכלה גבוהה.

==היסטוריה==
המכללה נוסדה בתל אביב בשנת 1987 על ידי סאלי רידמן, מרפאה הוליסטית מקליפורניה.

==הלימודים במכללה==

בסניפי המכללה מועברים קורסים בתחומי הרפואה האלרטנרטיבית, ובתוכם רפואה סינית מסורתית,רפואה טבעית, תרפיית מגע, פסיכותרפיה הוליסטית, אימון הוליסטי, טיפול הוליסטי לילדים ותינוקות ומסלול הכשרת מטפלים בתפישת המטאיזם בשיתוף עם "מרחב מודעות". 

תוכניות לימוד אלה מוכרות הן על ידי מכללות מחוץ לישראל והן על ידי האיגודים המקצועיים של מקצועות הרפואה המשלימה בישראל, באירופה, בארצות הברית ובסין. חלק נרחב ממסלולי הלימוד במכללת רידמן בשיתוף מקצועי עם מרפאות "מכבי טבעי". לצד התוכניות השנתיות מציעה המכללה גם קורסים סמסטריאליים וחוגי העשרה והתפתחות אישית לקהל הרחב.

==אופי הלימודים==
הלימודים במכללת רידמן כוללים התמחות מעשית במסגרת קליניקות המתמחים של המכללה.

מכללת רידמן מקיימת שיתופי פעולה עם בתי החולים בישראל - הן בשותפות במחקרים קליניים והן בביצוע שלב ההתמחות המעשית של הסטודנטים כתנאי להפיכתם למטפלים. במקביל, מתקיימים שיתופי פעולה ארוכי טווח עם גופים ממשלתיים, עיריות ומועצות מקומיות, מוסדות חינוך, חברות במגזר הציבורי והפרטי וארגונים חברתיים.

==תחומי לימוד==
*רפואה סינית מסורתית
*טווינא
*שיאצו
*נטורופתיה
*תזונה טבעית - ייעוץ לאורח חיים בריא
*הרבליסט קליני - רפואת צמחים אינטגרטיבית (Phyto-Therapy)
*פסיכותרפיה גופנית
*פסיכותרפיה טרנס-פרסונאלית
*הילינג פסיכו-פיזי
*רפלקסולוגיה
*תרפיות עיסוי אינטגרטיבי
*מטפל רב-תחומי במגע - HHP
*אימון הוליסטי
*ספורט טיפולי הוליסטי לילדים ותינוקות
*NLP
*טיפול בתפיסת המטאיזם

==קשרים בינלאומיים==
מכללת רידמן היא מכללה בינלאומית, המייצגת בישראל אוניברסיטאות ומכללות שונות לרפואה משלימה מרחבי העולם, כגון:<div style="direction: ltr;">
[https://www.zcmu.edu.cn/english/ The Zhejiang Chinese Medical University, Hangzhou, China]

[https://www.cdutcm.edu.cn/gjjy The Chengdu University of Traditional Chinese Medicine TCM, China]

[https://eabp.org/ EABP - European Association of Body-Psychotherapy]

AHG – The American Herbalist Guild

[http://www.eurotas.org/ EUROTAS - The European Transpersonal Association]

[https://www.abmp.com/ ABMP - Associated Bodywork & Massage Professionals]
</div>
==קישורים חיצוניים==
* 
* 

* 

קטגוריה:ישראל: הכשרה מקצועית
קטגוריה:רפואה אלטרנטיבית
אנטר שיקארי

אנטר שיקארי (באנגלית: Enter Shikari) היא להקה בריטית, המשלבת פוסט הארדקור עם אלמנטים של ז'אנרים אלקטרוניים שונים. הוקמה בשנת 2003 בסנט אלבנס, הרטפורדשייר. הלהקה נקראת על שם ספינה השייכת לדודו של הסולן רויטון "ראו" (המשוגע) ריינולד (באנגלית: Roughton "Rou" Reynold) ודמות שהופיעה במחזה שכתב לפני הקמת הלהקה, ששניהם נקראו שיקארי. שיקארי (באנגלית: Shikari) פירושו גם "לצוד" במרטהי, בפרסית, בהינדית, בנפאלית, באורדו, בבנגלית ובפנג'אבי.

אלבום הבכורה שלהם Take to the Skies ("קח אל השמיים") ראה אור ב-19 במרץ 2007 והגיע למקום הרביעי בבריטניה. אלבומם השני Common Dreads ("פחדים נפוצים") ראה אור ב-15 ביוני 2009 והגיע למקום ה-16 בבריטניה. האלבום השלישי שלהם A Flash Flood of Colour ("שיטפון של צבע") יצא לאור ב-16 בינואר 2012. אלבומם הרביעי The Mindsweep ראה אור ב-19 בינואר 2015 וקיבל שבחים רבים מצד המבקרים.

== חברי הלהקה ==
* רויטון "ראו" ריינולד (Roughton "Rou" Reynold) - סולן, תכנות, קלידים, סינתיסייזרים, גיטרה אקוסטית.
* ליאם "רורי" כילוולאו (Liam "Rory" Clewlow) - גיטרות, קול שני.
* כריס באטן (Chris Batten) - בס, קול שני.
* רוב רולף (Rob Rolfe) - תופים, כלי הקשה, קול שני.

== אלבומים ==
רשימה מלאה כולל סינגלים: Enter Shikari discography

*Take to the Skies (2007)
*Common Dreads (2009)
*A Flash Flood of Colour (2012)
* The Mindsweep (2015)

==קישורים חיצוניים==

* 

קטגוריה:להקות רוק בריטיות
קטגוריה:רביעיות מוזיקליות
X-55

לוקהיד מרטין X-55 (מאנגלית: Lockheed Martin X-55) הידוע גם בשם ACCA (Advanced Composite Cargo Aircraft) הוא מטוס תובלה נסיוני דו-מנועי, המשמש כמדגים טכנולוגי עבור מטוסי תובלה עתידיים. המטוס נבנה על ידי חברת לוקהיד מרטין עבור מעבדת המחקר של חיל האוויר האמריקאי.

==תכנון ופיתוח==
ה-X-55 נבנה כמדגים טכנולוגי עבור מטוסי תובלה עתידיים והוא אינו מתוכנן ליצור סדרתי. המטוס נבנה על ידי חברת לוקהיד מרטין על בסיס ה-Fairchild Dornier 328JET והועדף על פני המטוס שתוכנן על ידי אורורה פלייט סיינסס (שהתבסס על האנטונוב An-72). שלדתו של ה-Fairchild Dornier 328JET, העשויה מאלומיניום הוחלפה בשלדה חדשה החל מאזור דלת הכניסה הקדמית ועד לזנב המטוס. כמו כן השלדה החדשה נבנתה מחומרים מרוכבים והוכחה כעמידה יותר מהקודמת. בנוסף לכך הורחב מבנה המטוס וניתן להעמיס ציוד למטוס באמצעות רמפה אחורית. המבנה החדש של המטוס יוצר כמקשה אחת גדולה הכוללת מייצב כיוון. כאשר מחובר הגוף אל אף מטוס כלשהו (מהדלת ועד לחרטום) אורכו 16.8 מטרים וקוטרו 2.74 מטרים.

המטוס ביצע את טיסת הבכורה ב-2 ביוני 2009 על ידי מעבדת המחקר של חיל האוויר האמריקאי בשיתוף לוקהיד מרטין. ה-ACCA קיבלת את הסימון X-55A על ידי חיל האוויר האמריקאי באוקטובר 2009.

==ראו גם==
*מטוסי ה-X

==קישורים חיצוניים==

==הערות שוליים==

קטגוריה:מטוסים ניסיוניים אמריקאיים
קטגוריה:מטוסי תובלה אמריקאיים
לשון פרה מס' 74

"לשון פרה מס' 74" הוא ציור שמן מאת הצייר הישראלי ישראל הרשברג.

הציור מציג שולחן עץ ועליו לשון פרה. על הבשר מוטבע סימון מספרי בצבע כחול-סגול, ממנו ניתן לראות את הספרות 74. האיקונוגרפיה של תיאורי טבע דומם קשורה למסורת תאורי ה"ואניטאס". היא מדגישה את ארעיות החיים האנושיים, המתגלמת בבשר המת. 

בציור הרשברג בחר לתאר את השולחן במבט מלמעלה, אולם הוא ממקם את השולחן במרחק משולי הבד. יגאל צלמונה טוען, בהקשר לציור זה, כי בתרבות היהודית תיאורי שולחן קשורים אל תיאורי מזבחות. 

בשנת 2005 הוצג הציור בתערוכה "יופי וקדושה" במוזיאון ישראל, והחל משנת 2010 הוא מוצג בתצוגת הקבע של אוסף האמנות הישראלית במוזיאון.

==קישורים חיצוניים==
*[http://www.imj.org.il/imagine/collections/itemH.asp?itemNum=310200 לשון פרה מס' 74] באתר מוזיאון ישראל

==הערות שוליים==

קטגוריה:ציורים
קטגוריה:ציור ישראלי
קטגוריה:ציורי שמן
קטגוריה:מוזיאון ישראל: ציורים
קטגוריה:ציורים משנות ה-1980
קטגוריה:בעלי חיים באמנות
קטגוריה:טבע דומם
מתח (פסל)

מתח (1966) הוא פסל מאת האמן הישראלי מנשה קדישמן.

== היצירה ==
הפסל, [[מוזיאון ישראל, ירושלים.]] 
הפסל הוא עיבוד לפסל מוקדם של קדישמן, משנת 1964 העשוי מאבן ועץ. פסל זה עשוי מגושי אבן חצובים המונחים זה על זה כמעין מזבח. הפסל המאוחר הוזמן על ידי מוזיאון ישראל עבור גן האמנות ע"ש בילי רוז. הוא עשוי מתכת צבועה בצהוב והוא גבוה יותר מן הפסל המוקדם. המבנה של הפסל משקף את ענינו של קדישמן בפיסול מינימליסטי, אליו נחשף בעת תקופת לימודיו בלונדון. קדישמן יצר איזון בין הצורות השונות, הנראות שעונות זו על גבי זו. 

קדישמן טען כי הצבע הצהוב נבחר בשל הזרות של הצבע בנוף. הוא נתפש בעיניו "כמו טרקטור בטבע".

בשנת 2010, עם פתיחתו המחודשת של המוזיאון הועבר הפסל מגן הפסלים והוצב ברחבת הכניסה של המוזיאון, ניצב במרכזה של בריכת השתקפות.

לפסל זה עותקים נוספים. אחד מהם, "Open Suspense" (1968) מצוי באוסף מוזיאון הירשהורן ומוצג בגן הפסלים אנמארי (Annmarie). פסל זה הוא ללא צבע. גרסה נוספת צבועה בצבע כחול.

==קישורים חיצוניים==

*
*[http://www.imj.org.il/imagine/collections/itemH.asp?itemNum=202018 מתח], באתר מוזיאון ישראל

==הערות שוליים==

קטגוריה:מנשה קדישמן
קטגוריה:פסלים (יצירות)
קטגוריה:פיסול ישראלי
קטגוריה:מוזיאון ישראל: פסלים
סוקובאן

גרסה מחודשת של המשחק
סוקובאן (באנגלית: Sokoban, ביפנית: 倉庫番) הוא משחק וידאו אשר נוצר במקור בשנת 1981 על ידי הירויוקי אימבייאשי והופץ לראשונה בשנת 1982 על ידי החברה היפנית Thinking Rabbit. לאורך השנים פותחו גרסאות רבות של המשחק עבור מערכות המחשב השונות.

המשחק שולב גם ב"Rocks'n'Diamonds" בו מספר השלבים גדל ל-700 לעומת 50 שלבים בגרסה המקורית.
== תיאור המשחק ==
פירוש המילה סוקובאן ביפנית היא "מנהל מחסן". העיקרון בכל אחד משלבי המשחק הוא זהה - השחקן חייב לדחוף את כל האובייקטים במבוך (בדרך כלל ארגזים) ליעדים שונים במבוך תוך שימוש במספר מינימלי של תזוזות. השחקן יכול לנוע רק לארבעה כיוונים וישנו מספר אפשרויות מינימלי להזזת הארגזים. כמו כן, השחקן יכול לדחוף רק ארגז אחד בכל פעם ואיננו יכול למשוך אותם.

על בסיס רעיונות של סוקובן בשנת 1991 פורסם משחק "עולם הקופסה".

בשנת 1997 הוכח שדרגת הקושי של המשחק היא PSPACE. חלק משלבי המשחק ניתנים לפתרון תוך שימוש באלגוריתם של סוכן תבוני

== המשחקים בסדרה שפותחו על ידי חברת Thinking Rabbit ==
* Sokoban - יצא לשווקים בשנת 1982 ומכיל 20 שלבים.
* Sokoban 2 - יצא לשווקים בשנת 1984 ומכיל 50 שלבים.
* Sokoban Perfect - יצא לשווקים בשנת 1989 ומכיל 306 שלבים.
* Sokoban Revenge - יצא לשווקים בשנת 1991 ומכיל 306 שלבים.

== קישורים חיצוניים ==

* 

==הערות שוליים==

קטגוריה:משחקי וידאו משנת 1982
קטגוריה:משחקי חשיבה ממוחשבים
קטגוריה:משחקי וידאו שפותחו ביפן
יום הווטרנים (ארצות הברית)

כרזת יום הווטרנים לשנת 2002
יום הווטרנים (באנגלית: Veterans Day) בארצות הברית הוא יום חג המצוין מדי שנה, ב-11 בנובמבר, בכל מדינות ארצות הברית לזכר ותיקי המלחמות. זהו חג חילוני אמריקאי. במדינות אחרות בעולם מציינים את ה-11 בנובמבר בגרסאות שונות, כגון יום שביתת הנשק, או יום הזיכרון, תאריך שנקבע על פי יום חתימת הסכם שביתת הנשק אשר סיימה את מלחמת העולם הראשונה (אז הוחלט כי מעשי האיבה יסתיימו בשעה 11, של היום ה-11, לחודש ה-11, בשנת 1918).

ההכרזה על יום הווטרנים ב-11 בנובמבר באה מפי הנשיא וודרו וילסון בשנת 1919. שבע שנים מאוחר יותר, בחודש יוני 1926, החליט הקונגרס האמריקאי לבקש מן הנשיא קלווין קולידג' .לפרסם הכרזה נוספת לציון ה-11 בנובמבר ולקבוע טקסים מתאימים. ב-13 במאי 1938 הוכר יום הווטרנים בחקיקה פדרלית כיום חג אשר יהיה מוקדש לקיום שלום עולמי.

בשנת 1953 החל אלווין קינג, בעל סנדלריה בקנזס, מסע להפיכת יום הווטרנים ליום אשר יציין לא רק את שביתת הנשק במלחמת העולם הראשונה, אלא את כל ותיקי המלחמות. בעזרת נציג מחוז הבחירה הובאה הצעת חוק מתאימה לקונגרס האמריקאי וביום 26 במאי 1954 חתם על החוק הנשיא דווייט אייזנהאואר. החוק המקורי אשר כינה את היום, "יום שביתת הנשק", שונה ב-1 ביוני אותה שנה ונקרא "יום הווטרנים".

==ציון החג==
מכיוון שיום הווטרנים הוא יום חג פדרלי, רוב האמריקאים שובתים ממלאכה ביום זה ובתי הספר סגורים. כל משרדי הממשלה שאינם מספקים שירותים חיוניים סגורים ביום הווטרנים. אין שירותי דואר בחג. קיימת מסורת בארצות הברית כי המנה העיקרית בארוחת החג היא רביולי, מסורת שהחלה בארוחה בה ארח הנשיא וילסון 2,000 חיילים ותיקי קרבות מלחמת העולם הראשונה בבית הלבן.

==קישורים חיצוניים==

* [https://web.archive.org/web/20061109185147/http://www1.va.gov/opa/vetsday/ דף הבית של יום הווטרנים] 
* [http://www.law.cornell.edu/uscode/5/6103.html U.S. Code Title 5, § 6103] רשימת החגים הפדרליים בארצות הברית 
* 

קטגוריה:חגים אמריקאיים
ארצות הברית
קטגוריה:אירועים בחודש נובמבר
Duck Hunt

ציד ברווזים (באנגלית: Duck Hunt, ביפנית: ダックハント) הוא משחק וידאו שיצא במקור לקונסולת המשחקים Nintendo Entertainment System בשנת 1984. המשחק פותח והופץ על ידי חברת נינטנדו, והיה חדשני בעת שיצא לשווקים עקב היותו אחד המשחקים הראשונים שעשו שימוש באקדח אלקטרוני בקונסולת ה-NES. למעלה מ-28 מיליון עותקים של המשחק נמכרו, ובכך הוא הפך לאחד הנמכרים ביותר לקונסולה זו.

מטרת המשחק היא לצוד ברווזים המעופפים על המסך ובכך לזכות בנקודות. הזזת הכוונת מתבצעת על ידי הטיית הזאפר (האקדח האלקטרוני) מול המסך. בכל פעם מופיעים על המסך מספר ברווזים. במידה שהשחקן פוגע בברווז מזנק כלב התופס את הברווז שנפל, ובמידה שהשחקן מחטיא מציץ הכלב וצוחק על השחקן.

== קישורים חיצוניים ==

* [http://www.mobygames.com/game/duck-hunt Duck Hunt] באתר MobyGames 

קטגוריה:משחקי וידאו משנת 1984
קטגוריה:משחקי NES
קטגוריה:משחקי ארקייד
קטגוריה:משחקי וידאו שפותחו ביפן